Ινστιτούτο Νίκος Πουλαντζάς

Εξέλιξη και όψεις του φαινομένου της ενεργειακής φτώχειας στην Ελλάδα: Συζήτηση με αφορμή το ερευνητικό πρόγραμμα του ΙΝΠ
2022-07-04 19:00 - 23:00 (Europe/Athens)
Το Ινστιτούτο Νίκος Πουλαντζάς στο πλαίσιο του ερευνητικού προγράμματος “Προβλήματα, πρακτικές και αντιλήψεις σε σχέση με την κατανάλωση ενέργειας στην κατοικία” πραγματοποιεί εκδήλωση-συζήτηση με θέμα Εξέλιξη και όψεις του φαινομένου της ενεργειακής φτώχειας στην Ελλάδα την Δευτέρα 4 Ιουλίου 2022, στις 7.00 μ.μ. στον Πολυχώρο Σπούτνικ (Κεραμεικού 46 & Μυλλέρου, Κεραμεικός).
Στο πλαίσιο της εκδήλωσης θα παρουσιαστεί η ποσοτική πανελλαδική έρευνα που πραγματοποιήθηκε σε συνεργασία με την εταιρία ΚΑΠΑ Research, τα ευρήματα της οποίας μπορείτε να βρείτε εδώ, καθώς και ποιοτική επιτόπια σε βάθος έρευνα σε νοικοκυριά, που πραγματοποίησε η ερευνητική ομάδα του ΙΝΠ (Φερενίκη Βαταβάλη, Νίκος Κατσουλάκος και Ευαγγελία Χατζηκωνσταντίνου), που πρόκειται να δημοσιευτεί τις επόμενες μέρες.
Στην εκδήλωση θα μιλήσουν οι:

Φερενίκη Βαταβάλη, δρ. αρχιτέκτονας – πολεοδόμος, ειδική λειτουργική επιστήμονας Β’ βαθμίδας, Εθνικό Κέντρο Κοινωνικών Ερευνών
Νίκος Κατσουλάκος, δρ. μηχανολόγος μηχανικός, αναπληρωτής καθηγητής, Ακαδημία Εμπορικού Ναυτικού Ασπροπύργου
Βλάσης Οικονόμου, διευθύνων σύμβουλος Institute for European Energy and Climate Policy (www.ieecp.org)
Γιώργος Σταθάκης, καθηγητής Πολιτικής Οικονομίας – Πανεπιστήμιο Κρήτης, πρώην υπουργός Περιβάλλοντος και Ενέργειας
Νικόλαος Φαραντούρης, καθηγητής της Ευρωπαϊκής Έδρας Jean Monnet στο Δίκαιο Ανταγωνισμού, Ενέργειας και Μεταφορών
Θεανώ Φωτίου, ομότιμη καθηγήτρια Αρχιτεκτονικής – ΕΜΠ, πρώην αναπληρώτρια υπουργός Κοινωνικής Αλληλεγγύης
Ευαγγελία Χατζηκωνσταντίνου, δρ. αρχιτέκτονας – πολεοδόμος

Την εκδήλωση θα συντονίσει η Αθηνά Καλαϊτζόγλου, δημοσιογράφος, euro2day
Η εκδήλωση θα μεταδοθεί και με live streaming από το κανάλι του ΙΝΠ στο YouTube.

Μετά το τέλος της εκδήλωσης και πριν σημάνει το τέλος της ακαδημαϊκής χρονιάς, σας καλούμε να πιούμε ένα ποτήρι κρασί στην αυλή του “Σπούτνικ”.
